MØDE- OG KURSUS-FACILITETER NÆR AARS MIDTJYLLAND/HIMMERLAND
St. Binderup Kro råder over mødefaciliteter, der sikrer Dem de optimale betingelser for afholdelse ad Deres møde eller kursus. Kroen er beliggende nær Aars i Midtjylland/Himmerland ikke langt fra Nordjylland i naturskønne og hyggelige omgivelser.
Vi skræddersyr naturligvis vores tilbud efter netop Deres behov, har De andre ønsker end de to nedenstående kursus-tilbud, er De altid velkommen til at kontakte os. Vi sammensætter gerne et uforpligtende tilbud.
Vi har alt det tekniske udstyr, som De måtte have brug for under afholdelse af Deres møde eller kursus, og samtlige remedier er til Deres frie rådighed:
TV - video - lærred - overheadprojektor - flipover - whiteboard - kridttavle - båndoptager - trådløs mikrofon - højtaleranlæg - telefax - talerpult - trådløs ADSL-internetadgang - projektor(leje 500,00) - kopimaskine med sortering
Endvidere har vi fået indrettet et lokale, hvori vi har installeret billard, dart, bordtennis, fodboldspil og air hockey. Dette kan De naturligvis frit benytte.
Fra samme lokale er der også fri adgang til terrasse og en dejlig stor have. I umiddelbar nærhed af kroen ligger en dejlig stor skov. Endvidere er der rige fiskemuligheder i et åløb, der ligger mindre end 100 m fra kroen. Der er mindre end 20 km til golfbane med hele 2 18-hulsbaner.
Det er vigtigt for os at understrege, at vores hotelstandard er helt i top. Alle værelser indeholder trådløs internetadgang, telefon, bad og toilet, hårtørrer, et bredt udvalg af toilet-artikler, satelit-tv med filmkanal, bukse-presser, minibar m. v. 24 timers bemandet reception med mulighed for snacks og sandwich uden for køkkenets normale åbningstid. Room service med mulighed for drikkevarer, varme retter eller f.eks. morgenmad på værelset. 48 timers vaske- og renseservice.
Nedenstående priser er gældende ved min. 10 pers.
Dag-kursus:
Kaffe med 2/2 rundstk.
Kaffe med hjemmebagt kage.
Isvand i mødelokalet under hele mødet.
Pris pr. person kr. 245,00
Lørdagstillæg pr. person kr. 25,00
Døgn-kursus:
Overnatning i enkeltværelse.
Morgenbord.
Pris pr. person kr. 795,00
Pris pr. person i dobbeltværelse kr. 645,00
Lørdagstillæg beregnes også i Påsken, Pinsen, Kristi Himmelfartsdag, St. Bededag og søndagen efter St. Bededag.
Klik her for 5 andre kursus-tilbud!